Min ǒgen mvͤſſen dvr das ſelic ſin
Min ǒgen mvͤſſen dvr das ſelic ſin·
das ſi an der gv̊ten ſo rehte geſahen·
ir guͤtlich geberde vn̄ ir minneclichē ſchin·
des ir die beſten von warheit iahen·
wan ich han mich gar an die gv̊ten verlan·
vn̄ wil ouch iemer genade an ſi ſv̊chen·
das mv̊s ergan·
ſwie ſi gebiete oder welle gerv̊chen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse